امریکانین نوماینده‌لر مجلیسی‌نین صدری کوین مک کارتی اوکراینا پرزیدنتی ولودیمیر زلنسکی‌نین دعوتینی قبول ائتمه‌ییب.
زلنسکی‌نین اؤلکه‌ده باش وئرن‌لری گؤرمه‌سی اوچون 2022-جی ایل فوریه‌نین 24-دن روسیانین هوجومونا معروض قالان اوکراینایا دعوت ائتدیگی مک کارتی بو اؤلکه‌یه ائدیلن یاردیم‌لار مؤوضوعسوندا "آچیق چک سیاستی" حیاتا کئچیریب-کئچیرمه‌یه‌جگینه قرار وئرمک اوچون اوکراینایا گئتمه‌سینه احتیاج اولمادیغینی سؤیله‌ییب.
قئید ائدک کی، اوکراینا پرزیدنتی زلنسکی اوکراینانی دستکله‌دیگینی آنجاق بو اؤلکه‌یه "آچیق چک سیاستی"نین تطبیق ائدیلمه‌مه‌سی‌نین واجیب‌لیگینی وورغولایان مک کارتی اؤلکه‌ده باش وئرن‌لرین شاهیدی اولماسی اوچون اوکراینایا دعوت ائدیب.
